Casa de Trastamara

A Casa de Trastamara (Trastámara en a epoca) estió una dinastía de reis d'orichen castellano. Os suyos miembros reinón en Castiella (de 1369 dica 1504), en Aragón (de 1412 dica 1516), en Navarra (de 1425 dica 1479), y en Nápols (de 1458 dica 1501).

A Casa prene o suyo nombre d'o Condau de Trastámara, en o nord-ueste de Galicia, títol que teneba antis o rei Henrique II de Castiella.

A Casa de Trastamara reinó en Aragón por o Compromís de Casp (1412) y substituyó la Casa d'Aragón dimpués d'a muerte de Martín I l'Humanista cuan pasó un interregno que podió haber estato una guerra civil.

A zaguera reina d'ista casa en gubernar en Espanya estió a reina Chuana I a Loca, que por o suyo matrimonio con Felipe o Fermoso, duque de Borgonya y a traviés d'o fillo d'os dos, Carlos I, dió paso a lo gubierno d'Espanya por reis d'a casa d'Habsburgo.

 Se veiga tamién 
 Lista de reis d'Aragón

 Bibliografía 
 Valdeón Luque, Julio: Los trastámaras. Madrid, Ediciones Temas de Hoy, 2001. ISBN 84-8460-129-3. Reeditado en 2006 por RBA Ediciones, ISBN 84-473-4739-7

Aragon